วันที่18ธ.ค.ตอนเช้าหนูมีอะไรกับเเฟนตอนเเรกไม่ได้สวมใส่ถุงยาง เเล้วตอนเอาออกมาข้างนอกมันมีนำ้ออกมาซึ่งตอนนั้นไม่รู้ว่านำ้ของใคร เเฟนบอกว่าเขาไม่รู้สึกว่าจะหลั่งออกมา ก็เลยใส่ถุงยางเสร็จเพื่อป้องกัน วันที่19ธ.ค.กินยาคุมฉุกเฉินไปตอนเช้า จะมีโอกาสท้องมั้ยคะ เเล้วประจำเดือนจะมาภายในกี่วันคะ
สวัสดีค่ะ หากประจำเดือนมาวันที่ 6 ธ.ค. แล้วได้มีเพศสัมพันธ์วันที่ 18 ธ.ค. ถือว่าไม่ได้มีเพศสัมพันธ์ในระยะปลอดภัย โอกาสที่จะตั้งครรภ์นั้นมีได้ ซึ่งหากได้ใช้ถุงยางอนามัย ก็จะมีโอกาสตั้งครรภ์ได้ประมาณ 2%-18% และหากได้ทานยาคุมฉุกเฉินไป โดยทานไปในช่วง 12-24 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 85% ค่ะ ดังนั้น โอกาสในการตั้งครรภ์จึงถือว่ามีน้อยอยู่ค่ะหลังจากนี้ไปประมาณ 1 สัปดาห์ อาจมีเลือดออกจากช่องคลอดได้ โดยเป็นเลือดที่เกิดจากผลของยาคุมฉุกเฉิน ไม่ใช่ประจำเดือนจริงๆ ส่วนประจำเดือนในรอบต่อไปนั้น ก็จะมาช้ากว่ากว่าปกติได้ค่ะส่วนการที่จะทราบว่า มีการตั้งครรภ์หรือไม่นั้น ก็อาจลองตรวจหาการตั้งครรภ์หลังจากที่มีเพศสัมพันธ์ไปแล้วประมาณ 2 สัปดาห์ดูค่ะหลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น โดยควรรอให้ประจำเดือนมา แล้วเริ่มใช้ยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันทีค่ะ ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ค่ะ